polyglot-tagger/wikipedia-language-snippets-filtered huggingface dataset:
Déi fréier Abteikierch Saint-Germain-des-Prés um Boulevard Saint-Germain erënnert dodrun, datt de fränkesche Kinnek Childebert I. aus dem Geschlecht vun de Merowenger, e Jong vum Clovis I. hei am Joer 557 eng Abtei gegrënnt huet, déi méi spéit eng grouss Bedeitung krut.
En ass matzen duerch de Paräisser Observatoire gaangen, a gouf duerch verschidde Saile souwéi duerch déi verschidden Arago-Medaillone markéiert, déi 1995 vum hollännesche Konzeptkënschtler Jan Dibbets diskret an de Pavé, op Trottoiren, Häff a verschidde Gebaier agelooss goufen, als en Hommage un de Physiker a Mënscherechtler.
D'franséisch Haaptstad huet eng grouss Zuel vu kuckeswäerte kierchlechen a weltleche Bauwierker, Stroossen, Plazen a Parken, eng ronn 160 Muséeën, 200 Konschtgalerien, zirka 100 Theater, iwwer 650 Kinoen a méi wéi 10.000 Restaurantsen.
Et kënnt ëmmer nees zu Gewaltausbréch an der Paräisser Banlieue, wat fir d'Experten en Zeeche fir d'Roserei vu ville Jugendlecher iwwer de relativen Aarmut, de Rassismus, d'Perspektivlosegkeet an d'Massenaarbechtslosegkeet ass, déi besonnesch d'Migranten an den Trabantestied betrëfft.
E koum dunn 1930 an d'Klouschter vun den "Amerikaneschen Nonnen" , dat Gebai an deem zanter 1973 de "Centre Universitaire" war an haut en Deel vun der Universitéit Lëtzebuerg ass. A senger Zäit als Bëschof huet sech d'Zuel vun de Geeschtlechen sou staark vergréissert, datt all Par säin eegene Paschtouer hat.
Dës Sedisvakanz huet sech erginn, well de Vatikan wollt ofwaarde wéi engersäits déi national-politesch Situatioun sech no der Ofdankung vun der Groussherzogin Marie-Adélaïde géif entwéckelen, a wéi anerersäits déi franséisch a belsch geopolitesch Bestriewunge fir dat zanter 1839 neutraalt Lëtzebuerg z'annexéiere géifen ausgoen.
Gläich am Ufank vu sengem Episkopat verduebelt hien am Joer 1921 d'Zäit vun der Muttergottesoktav, well eng Woch, sou wéi den Numm Oktav et seet, net méi duergeet fir all Paren a Verbänn an deem Zäitraum ënnerzekréien.
Den Ofbau vun de Substanzen aus dem Iessen (dëst sinn haaptsächlech Kuelenhydrater, Lipiden an Proteinnen) fir Energie (Energie heescht an dësem biologesche Kontext meeschtens d'Produktioun vun ATP-Moleküllen) ze gewannen oder elementär Bausteng fir kierpereege Substanzen opzebauen, bezeechent een als Katabolismus.
Good bye, Lenin (Regie: Wolfgang Becker; Golden Globe-Nominéirung als "Beschte friemsproochege Film", Europäesche Filmpräis 2003 an de Kategorië "Beschte Film", "Beschten Haaptacteur" (Daniel Brühl, "Bescht Dréibuch" Wolfgang Lichtenberg, "People'Choice Award" Wolfgang Becker, Daniel Brühl Brühl, Katrin Sass, Däitsche Filmpräis 2003, César 2004)
Gegen die Wand (Regie: Fatih Akın; Europäesche Filmpräis fir de Beschte Film 2004 an Nominéierunge fir d'Akin fir "Regie" an "Dréibuch", Haaptacteur , "People's Choice Award" fir d'Akin an den Ünel, Gëllene Bier 2004, David-Nominéirung, Goya, Däitsche Filmpräis 2004 fir "Regie", "Dréibuch", Haaptacteur" a "Kamera")
Ëm 1882 hunn d'Patrone vun der Diddelenger Schmelz den Optrag ginn fir eng Zillebäckerei opzeriichten, well si Zille gebraucht hu fir hir Hangaren, Atelieren a Kamäiner ze bauen, an awer och fir d'Aarbechterhaiser an de Kolonie wéi am Brill an der Hondsgaass , an an der Lachegaass .
Duerch d'Eemaischen an d'Beméiunge vu Veräiner gëtt d'Traditioun awer waakreg gehalen, an all Joer bidden Aulebäcker op Ouschterméindeg, dem Dag op deem d'Aulebäcker d'Fest vun hirer Confrerie feieren, zu Nouspelt hir Wueren op der Eemaischen un, dorënner och de bekannten Nouspelter Péckvillchen.
Vun 1848-1858 un hat och d'Parlament do säi Sëtz, bis et dann a säin eegent Gebai niewendru geplënnert ass. 1857 ass och nach de Staatsrot, deen duerch d'Lëtzebuerger Constitutioun vun 1856 agefouert gi war, op den 2. Stack erageplënnert.
D'Ubaufläch vir Wäin an de Gebidder vun der Europäescher Unioun ass duerch e Reglement vum Europarot vum 17. Mee 1999, an a senger Ofännerung vum 29. Abrëll 2008 iwwer d'Organisatioun vum Wäimaart an Europa no klimatesche Critèren a siwe Wäibauzonen agedeelt.
Nodeem d'Leit hannescht waren, an d'Besatzer no an no d'nationalsozialistesch Strukturen agefouert hunn an déi restriktiv "Verordnungen" där ëmmer méi gi sinn, hunn eng hallef Dose vun hinne parallel dozou ugefaangen, Mesuren ze huelen, fir hiren Désaccord auszedrécken.
Do hu si am Ufank kleng Fluchblieder gedréckt, sougenannt Papillions , mä geschwë gouf et méi laang Trakten (dee fir déi sougenannt Personenstandsaufnahme vum 10. Oktober 1941 gouf zu 10.000 Exemplairë gedréckt), déi zweemol am Mount erauskoumen, an "Ons Zeidong - o'ni Maulkuerf" als Titel haten.
D'Haaptzil war, der Propaganda vun der VDB eng Stëmm entgéint ze sëtzen, d'Leit opzeklären, wat fir Konsequenzen et hätt, wa si an där enger oder anerer däitscher Organisatioun géife Member ginn, an einfach och, fir seng Roserei a Frustratioun géintiwwer engem iwwerstaarke Géigner Loft ze maachen; dat ze soen, wat soss verbuede war.
D'Strooss, déi am Volleksmond "Juddegaass", offiziell awer "Rue de la Montagne" geheescht huet, krut den Numm vum Lippmann an der Sitzung vum Stater Gemengerot vum 16. Mee 1925; am Krich hunn d'Nazien aus der Gabriel-Lippmann-Strooss d'"Eifelerstraße" gemaach.
D'Marie Dubois, déi zanter dem Alter vun 23 Joer u Multipel Skleros gelidden huet, huet 1981 an enger Publicitéitscampagne matgemaach, déi vun der UNISEP publizéiert gouf, an am Juni 2001 op 23 franséischsproochegen Tëleesprogrammer gewise gouf.
An obwuel d'Memberschaft an der Volksdeutsche Bewegung vun e puer Dausend op 65.000 geklomme war, wousst en nëmmen ze gutt, datt déi allermeescht vun den Neizougäng net aus Iwwerzeegung geschouchen, mä op d'Menace, d'Aarbecht ze verléieren, zeréckzeféiere waren.
Et schéngt awer, wéi wann déi éischt Motivatioun war, d'"fremdes Volkstum" (d. h. besonnesch Italieener, mä och Fransousen, Wallounen, asw., an hir Nokommen) zu Lëtzebuerg feststellen ze loossen, vun deem et an der Nazi-"Logik" erschreckend vill gouf.
Ein Beitrag zur Klärung der Muttersprache", deem seng Conclusioun war: "Also: Unsere 'Sprache' ist keine Sprache, sondern eine amtlich nicht einmal anerkannte Mundart, sie ist ferner eine unbestritten deutsche Mundart, und darum gibst du nur der Wahrheit eine Ehre, wenn du ohne weiteres erklärst, dass deine Muttersprache deutsch ist".
Fir si war et kloer: Wann d'Lëtzebuerger, besonnesch bei de Froe 7 an 8, wéi praktesch virgeschriwwen, "deutsch" géifen ausfëllen, da géife se dem Gauleiter domat d'Argument um sëlwere Plateau liwweren, Lëtzebuerg fir zerguttstert z'annektéieren, wat och bedeite géif, datt d'Lëtzebuerger an d'Wehrmacht missten.
Et gouf Opriff, de Bou net auszefëllen oder en ze zerstéieren, et gouf eng Ofschrëft vun engem "Geheimbréif" vum Goebbels un de Gauleiter , déi zirkuléiert gouf, an an deem de Goebbels de Simon dozou opgefuerdert huet, vun de Lëtzebuerger e "Bekenntnis fir Däitschland" z'erreechen.
Dës Episod, eng Zort Victoire vum David géint de Goliath, war e grousse Succès fir d'Resistenz an huet de Leit fir kuerz Zäit Mutt gemaach, huet et hinnen dach gewisen, datt de Besatzer net sou iwwermächteg war, wéi et geschéngt huet.
Mä d'Gefor vun der Annexioun an dem Anzéien an d'Wehrmacht war domat net vum Dësch, am Géigendeel: den 30. August 1942 huet de Gauleiter d'"allgemeine Wehrpflicht für die deutschen Volkszugehörigen in Luxemburg", an anere Wierder, d'Lëtzebuerger jonk Männer, agefouert.
De fréiere Kino Scala war an engem Gebai amenagéiert, dat 1916 als kathoulescht Veräinshaus gebaut ginn ass, an dat bis Enn 1960 vun den „Oeuvres Paroissiales“ vun Dikrech exploitéiert ginn ass. Zanter der Mëtt vun den 1970er Jore gouf d'Gebai vun der Dikrecher Gemeng gelount.
1960 hunn eng Grupp Zéissenger Awunner dem Schäfferot ënner dem Buergermeeschter Émile Hamilius e Bréif geschriwwen, an deem si erkläert hunn, datt déi Zéissenger Kierch ze kleng ginn ass an net ausgebaut ka ginn, an et dofir néideg wier, eng nei Kierch ze bauen.
D'Groussmuechten hunn do ënner anerem beschloss, Lëtzebuerg ze deelen: Dee westlechen, francophonen Deel sollt belsch ginn an nëmmen deen ëstleche, germanophone géif dem hollännesche Kinnek Wëllem I. gelooss ginn, dee jo Groussherzog vu Lëtzebuerg war .
Den Norbert von Kunitzki, gebuer de 25. Mäerz 1934 an der Stad Lëtzebuerg am Pafendall, a gestuerwen de 25. November 2005 duerch en Accident zu Sapa am Vietnam, war e lëtzebuergeschen Ekonomist a Manager, dee bekannt ass duerch seng Publikatiounen a seng Virträg.
Zum engen entstammt hie kengem typeschen SPD-Hannergrond, wat seng Famill a säi soziaalt Ëmfeld betrëfft, gehéiert, par Rapport zu de Cheffe vun der Weimarer Republik, zu enger neier Generatioun an huet, theoreetesch fundéiert, all, vum Marxismus inspiréiert, Revolutiounsperspektive fale geloss.
Fir hien ass d'Partei net an éischter Linn eng Aarbechterpartei, mä eng Partei vu Fräiheet a Gerechtegkeet, d'Aarbechter sollen zwar eng gläichberechtegt Roll am Staat anhuelen, mä dem Schumacher säin Zil ass net méi dat vun engem Arbeiterstaat.
Si stelle fir de Schumacher d'Haupttypen aller sozialistischen Politiker duer: de Marx, deen nom Schumacher den Staat aus dem Endziel hinwegphilosophiert soll hunn, fir de Mythos des emanzipierten Individuums ze kreéieren, wärend de Lassalle den Aarbechterstaat fir d'höchste Menschheitsideal gesäit.
De Schumacher entscheet sech an där Situatioun eendeiteg fir d'Sozialdemokratie als Staatspartei – hie beschreift déi senger Meenung no existéierend Noutwennegkeet vun der Inkorporatioun vun den Aarbechter in das Staatsganze, e fuerdert, datt et zu der Festigung der Staatsgesinnung an der Stärkung des Abwehrwillens, vor allem gegen Russland kënnt.
De Fraktionsmember Heinrich Ritzel erkläert déi Tatsaach, datt de Schumacher och a parteiinternen Diskussioune kaum Widdersproch kritt, mat der schaarfer Aart vu senger Argumentatioun, déi vill Leit scho "frühzeitig verstummen ließ"; anerer "schwiegen gegenüber dem Mann, der durch seine physischen Leiden so etwas wie Unantastbarkeit ausstrahlte.
Den 10. Mee 1946, véier Wochen nodeem an der Sowjetescher Besatzungszon d'Zwangsvereenegung, géint déi de Schumacher sech agesat hat, vu KPD an SPD zur SED agefouert gouf, gëtt de Schumacher schliisslech mat 244 vun 245 Stëmmen zum Parteipresident vun der SPD an den dräi westleche Besatzungszone gewielt.
De Büro Dr. Schumacher zu Hannover entwéckelt sech zur faktescher Parteizentral, seng Mataarbechter, wéi den Erich Ollenhauer, d'Annemarie Renger, den Egon Franke, den Alfred Nau, den Herbert Kriedemann an d'Herta Gotthelf ginn d'organisatoresch Basis vun der SPD.
Hien ass, net sou wéi d'Parteispëtzt, déi mengt, et kéint net méi schlëmm wéi zu Zäite vum Bismarck senge Sozialistegesetzer ginn, Vertrieder vun enger Haltung vis-à-vis vun den Nationalsozialisten déi keng Kompromesser erlaabt.
Mat Hëllef vu sengem Büro, der bayerescher SPD, déi dem Hoegner seng Positiounen och wäit iwwerdriwwe fënnt, an dem fréiere Londoner Emigrant Waldemar von Knoeringen bréngt de Schumacher et um Enn fäerdeg, den Hoegner an der SPD z'isoléieren.
Getraff vun zwéi Querschléier duerch den Ueweraarm an zwéi Schëss duerch d'Hand, bleift hie 26 Stonnen um Feld leien; an dëser Zäit gëtt hie vu weidere Granatsplitteren um Been getraff, éier hien op engem Holzwon, an d'Feldlazarett geschleeft gëtt.
Doropshi gëtt hie fir néng Joer, néng Méint an néng Deeg a verschidde Konzentratiounslagere gespart, ufanks, vum Dezember 1933 un, am KZ Heuberg, duerno, bis Juli 1935, am KZ Oberer Kuhberg zu Ulm, um Enn am KZ Dachau an eng Zäitchen och am KZ Flossenbürg.
Entkräft a kierperlech staark geschiedegt, huet de Kettefëmmert awer wéi et schéngt e Wëllen dee bis zur Tocksegkeet geet a kënnt dowéinst de Leit vu senger Zäit a Gespréichspartner wéi e liewegt Symbol vu moralescher Korrektheet a vun engem onbeugsame Kampf fir e fräiheetleche Sozialismus vir.
Hien huet e koherent politescht Konzept fir d'Nokrichszäit, huet de Respekt vun de Parteimemberen, de politeschen Duerchsetzungswëllen an eng Organisatioun, fir dëse Wëllen och duerchsetzen ze kënnen – alles Fakteuren, déi deenen Anere feelen.
Den Hans Albert an d'Frieda haten dräi Kanner mateneen, de Bernhard Caesar , zwee Joer drop de Klaus Martin, dee mat sechs Joer un Diphterie gestuerwen ass. Hiert drëtt Kand war d'Adoptivmeedchen Evelyn , dat 1958 gestuerwen ass. Ee Joer drop bestuet den Hans Albert sech mat enger Doktesch, der Elisabeth Roboz, mat där hie keng Kanner hat.
Säi vollstännegen Titel ass "Seng kinneklech Altesse Groussherzog vu Lëtzebuerg, Herzog vun Nassau, Grof vu Sayn, Königstein, Katzenelnbogen an Diez, Buerggrof vun Hammerstein, Här vu Mahlberg, Wiesbaden, Idstein, Merenberg, Limburg an Eppstein".
Dat erlaabt et, eng relativ kuerz Waff ze hunn, déi awer mat engem laange Laf ekipéiert ass. Zum Verglach: d'Steyr AUG bréngt et mat 790 mm Gesamtlängt op e Laf vu 508 mm Längt, wärend déi däitsch G3 mat 1026 mm Gesamtlängt just op e Laf vu 450 mm Längt kënnt.
De Wenzel II. vu Lëtzebuerg ; * 26. Februar 1361 zu Nürnberg; † 16. August 1419 op Buerg Wenzelstein, tschechesch Nový hrad u Kunratic, haut Stad Prag) war vu senger Kréinung als zweejärege Bouf 1363 bis zu sengem Doud 1419 als Václav IV. oder Wenzel IV. Kinnek vu Béimen a vun 1376 bis zu senger Ofsetzung 1400 als Wenzel Kinnek vum Hellege Réimesche Räich.
De Wenzel gëtt allgemeng als Tockskapp, Paranoiker an Tyrann beschriwwen, dee fir Klengegkeete Leit hiriichte gelooss huet , sech et bei sou ongeféier jiddwerengem verduerwen huet mat deem en ze dinn hat, an dee sech soss deeglaang mat senge Muppen an engem Zëmmer agespaart huet.
D'Kunigunde vu Lëtzebuerg (och Helleg Kunigunde; * 978 als 6. vun 11 Kanner, † 3. Mäerz 1033 oder 1039 zu Kaufungen) war d'Duechter vum Grof Siegfried I. vu Lëtzebuerg a Fra vum däitsche Keeser Heinrich II.
De Virgänger vun eiser Äerd ass am Laf vun 10 Millioune Joer dat gi wat se haut ass. Déi ganz Matière déi der Äerd beim Laf ëm d'Sonn iwwer de Wee komm ass, huet bewierkt datt d'Äerd ëmmer méi grouss ginn ass. D'Opprallenergie vun dëse Steng war onvirstellbar grouss.
Moskau gëtt 1147 fir d'alleréischt ernimmt, a schonn e puer Joer drop, 1156, ass ënner dem Fierscht Juri Dolgoruki déi éischt, nach hëlze Wieranlag vum Kreml entstanen, bannent där sech aus engem klenge Kaff lues a lues eng beuechtenswäert Siidlung entwéckelt huet.
De Schnéi an der Stad fänkt no de Berechnunge vun de Moskauer Phenologen ëm de 16. Mäerz u mat entdeeën, den Äisbroch um Moskwa-Floss ass ëm den 12. Abrëll fälleg, mam Optriede vun den éischte Wiederen ass ëm den 2. Mee ze rechnen, mam éischten Nuetsfrascht ëm de 14. September a mam éischte Schnéi ëm den 28. Oktober.
Moskau läit am europäeschen Deel vu Russland an am Duerchschnëtt 156 Meter iwwer dem Mier, am Hiwwelland tëscht de Flëss Oka a Wolga, an un den zum Deel géien Ufere vun der Moskwa, engem Niewefloss von der Oka, déi an d'Wolga leeft.
den 29. Mäerz 1308 mécht den Här vu Buerschent eng Erklärung, an där et ëm den Zéngten – dräi Malter Weess – vun den Déifferdenger Nonnen (les dammez religiouse, c'est asavoir li abesse et li covens de Thiefredenges) zu Betzder geet.
D'Duerf louch an der Géigend vu wichtege Verkéiersoderen; nëmmen e puer Kilometer nërdlech huet de Kiem vun Duelem an Nidderaanwen erfort op Altréier an Iechternach gefouert, an direkt bei Beyren, 6 km méi wäit am Süden, sinn déi grouss Réimerstroosse Reims-Arel-Tréier a Metz-Tréier openee gestouss.
Hei fléisst d'Waasser vun der Roudemerbaach zesumme mat deem vun der Fëschbech an der Aasselbaach vu lénks an d'Sir, déi genee wéi d'Eisebunnsstreck Lëtzebuerg-Waasserbëlleg südlech vum Duerfzentrum laanscht leeft.
De 16. Abrëll 1907 huet d'Chamber dowéinst eng Ännerung vum Ierfpakt approuvéiert, soudatt mat Akraafttriede vun där Dispositioun dem Wëllem IV. seng eelst Duechter, d'Marie-Adélaïde , den 10. Juli 1907 zur Trounfolgerin erkläert gouf.
De Wëllem IV. vu Lëtzebuerg, gebuer den 22. Abrëll 1852 um Schlass Biebrich als Wilhelm Alexander vun Nassau, gestuerwen de 25. Februar 1912 um Schlass vu Colmer-Bierg, war den eelste Jong vum Herzog Adolphe vun Nassau, dem spéidere Groussherzog Adolphe vu Lëtzebuerg.
D'Maria Ana vu Bragança, och Maria Anna do Carmo de Bragança, gebuer den 13. Juli 1861 um Schlass Bronnbach an Däitschland, a gestuerwen den 1. August 1942 zu New York, war déi 5. Duechter vum 1834 ofgesate Kinnek Miguel I. vu Portugal a senger Fra, der Adelheid zu Löwenstein-Wertheim-Rosenberg .
D'komplett Spill gëtt am Tennis a Sätz ënnerdeelt, déi dann erëm an eng gewëssen Zuel vu Spiller agedeelt ass. Ee Saz ass da gewonnen, wann de Spiller 6 oder 7 Spiller gewonnen huet, woubäi een tëscht verschidden Zenarie muss ënnerscheeden:
Am Norden, an de Spueneschen Nidderlande, kritt Frankräich d'Grofschaft Artois , d'flämesch Festunge vu Grevelingen a Saint-Venant, am Hainaut déi vun Avesnes, Landrecies a Le Quesnoy, an op Käschte vum Herzogtum Lëtzebuerg d'Uertschafte, respektiv Festunge vun Damvillers, Montmédy, Carignan an Diddenuewen.
Viru geet et eréischt am Juli 1591 mam Edikt vu Mantes wou den Henri IV. d'Klausele vum Pazifikatiounsedikt vu Poitiers oprecht erhält, a mat der Deklaratioun vu Saint-Germain wou hien de calvinistesche Kult an de Stied erlaabt, déi him bei senger Abjuratioun gefollegt hunn.
D'Monarchie geet gestäerkt an des Verhandlungen: den 2. Mee gouf de Fridde vu Vervins mat Spuenien ënnerzeechent, an de leschte grousse Ligist den de Mercoeur huet sech erginn, wat de Wee op Nantes fräimécht, wou et dann och zu den ultimative Verhandlunge kënnt.
Den Edikt vun Nantes ass d'Resultat vun enger laanger Aarbecht déi zwéin Deeg nom Doud vum Henri III. ufänkt, wou d'Deklaratioun vu Saint-Cloud vum 4. August 1589 de protestantesche Kult nëmmen an de Stied a Plazen erlaabt, wou e bis elo zelebréiert gouf.
Et kann en Dogma och als eng Aart Axiom ugesi ginn, well se allebéid wëssenschaftlech net beweisbar sinn an d'Ofännere vun engem een an en anere System respektiv an eng aner Relioun/Weltanschauung (fir en Dogma, sou féiert d'Ofleene vum Dogma vun engem eenzege Gott zum Polytheismus) féiert.
Auvernier, Bachte-Maria-Leern/Deinze, Brest, Bréissel, Köln, Consdorf, Courtrai, Dublin, Esch-Uelzecht, Florenz, Frankfurt, Gütersloh, Hofheim/Taunus, Höhr-Grenzhausen, Japan, Madrid, Metz, Namur, Paräis, Saarbrécken, Sevilla, Sonderborg, St. Wendel, Toronto
Déi Säit der Grenz, an der Géigend vun Tréier, ass dat schonn de Fall: do ass am Joer 2009 festgestallt ginn, datt de Mitock fir d'éischt zanter 100 Joer nees emol do gebréit huet, an zwar zu Ayl am Landkrees Tréier-Saarburg.
D'Monument ass aus wäissen Hasteng gebaut an am ieweschten Deel ass eng bronze Plack agelooss, déi vum Justin Evrard kreéiert gouf, an op där de Laf vum Floss ze gesinn ass. Op der Plack drënner stinn zwéi Versen aus dem Charles Péguy senger Jeanne d'Arc, ze liesen: Meuse endormeuse et douce à mon enfance, qui demeures aux prés où tu coules tout bas.
Hanner Neufchâteau fänkt s'am leemege Buedem u grouss Meanderen ze maachen, besonnesch am Süde vu Pagny-la-Blanche-Côte, tëscht Ugny an Ourches an tëscht Troussey a Sorcy, wou eng isoléiert Kopp d"'Côte Saint-Jean, se forcéiert e groussen Ëmwee ze maachen.
De Waasserdebit ass ganz onreegelméisseg, wat sech haaptsächlech duerch déi wéineg Nieweflëss am ieweschte Laf, an deen hir kleng Anzuchsgebidder erkläre léisst, an duerch plazeweis eege Versickerungen, wéi z. B. tëscht Bazoilles an Noncourt, wou een am Summer ëmsoss no Waasser an der Baach sicht.
Se gëtt am Fong eréischt e grousse Floss, wa s'iwwer d'Hallschent vun der Längt vun hirem Laf eraus ass. D'Onreegelméissegkeet vun hirem Debit huet mat sech bruecht, datt s'éier se kanaliséiert war, am Summer op ville Plazen net konnt mat Schëffer befuer ginn.
Souguer nach am mëttelste Laf tëscht Léck a Maastricht, gouf et do fir d'Schëfffaart ëmmer Problemer, well do hiert Gefäll staark variéiert huet, a se plazeweis souzesoen eidel gelaf ass. Beim Projet fir de Bau vu méi enger grousser Schleis zu Lanaye, stellt sech och de Problem vun hirem niddregen Debit am Summer.
Den hydrographesche Baseng vun der Meuse huet ronn sechsandrëssegdausend km², dat ass knapps een Drëttel vun deem vum Rhône, obschonn s'eng 140 km méi laang ass. Op zwou Plaze reecht e bis a Lëtzebuerg eran, an zwar am Südweste vum Land duerch den Dall vun der Kuer an am Norden duerch den Dall vun der Fooschtbaach.
Se däerfen also ëmmer nëmme sou wäit gezu ginn, wéi se net duerch eng eege Figur an hirer Beweegung blockéiert ginn (da musse se spéitstens virun deem entspriechende Feld stoppen) oder bis op dat Feld, op deem den éischte géigneresche Spillsteen am Wee steet.
Et gëtt ugeholl, datt Schach ënner dem Numm Tschaturanga an Indien erfonnt ginn ass. Als geséchert gëllt, datt d'Spill um Enn vum 5. Joerhonnert a Persie bekannt gouf, wou et och zu sengem haitegen Numm koum (Shatranj oder och Schatrandsch - Schah heescht op Persesch Kinnek).
Wann de Kinnek vun enger géignerescher Figur bedreet gëtt , da muss en imperativ entweeder op e Feld zéien, wou en net bedreet ass, eng aner Figur vu senger Faarf tëscht sech an déi betreffend géigneresch Figur setzen (dat hëlleft allerdéngs net, wann de Kinnek vun engem Päerd bedreet gëtt), oder déi betreffend géigneresch Figur schloen .
Sou steet am Chouer eng 6,5 m heich stèle eucharistique déi e Liewensbam duerstellt, mat Motiver aus dem alen Testament , mam Tabernakel a mat enger interessanter Zeen uewendrop: eng Kräizegungszeen, déi awer gläichzäiteg den operstanene Christus weist .
Déi Géigenden, an deenen de Kontakt méi enk war, schéngen haaptsächlech an de nërdleche Regioune geleeën ze hunn (z. B. Alaska, Kanada, europäesch Nordlänner, de Kaukasus, den Altai a Sibirien) souwäit déi Gebidder iwwerhaapt vu Mënsche besidelt waren.
Datt de Wollef an den Hond Famill matenee sinn, kann een haut nach bei verschidden Hondsrassen, eleng scho vu baussen, feststellen; z. B. beim Samoyede, beim sibireschen Husky an dem Malamute aus Alaska , de Kanaanhond, den Akita Inu an de klassesche Schéiferhond.
No der däitscher Invasioun a Frankräich am Mee 1940, ass et den Englänner an de Fransousen am Mee-Juni 1940 gelongen, d'Avance bei Dunkerque ze stoppen an Zäit ze gewannen, fir 350.000 englesch a franséisch Zaldoten iwwer d'Mier no Dover z'evaquéieren.
Den Adolph Wilhelm Carl August Friedrich aus dem Haus Nassau gebuer de 24. Juli 1817 um Schlass Biebrich bei Wiesbaden, a gestuerwen de 17. November 1905 um Schlass Hohenburg a Bayern, war vun 1839 un Herzog vun Nassau a vun 1890 un, als Adolphe, Groussherzog vu Lëtzebuerg.
Korsika läit ronn 200 km südwestlech vun der franséischer Côte d'Azur, westlech vun der italieenescher Toskana an nërdlech vun der italieenescher Insel Sardinien, vun där Korsika duerch d'Strooss vu Bonifacio getrennt ass. Korsika huet eng Fläch vun 8 680 km² an huet 250.000 Awunner .
En aneren Deel vum Veganismus ass de Verzicht op alles, wat aus Déieren hiergestallt gëtt, wéi z. B. Lieder, Woll a Plommen, wéi och op alles, wou een en Notze vun Déiere kann hunn, wéi z. B. d'Reiden, d'Juegd oder den Zoo, an alles wat opgrond vun Déiereversich op de Maart koum, wéi z. B. verschidde pharmazeutesch oder kosmetesch Produkter.
Op deene verschiddene Plaze wou d'Loft optrëfft, beaflosse mir se duerch eisen Artikulatiounskanal (Lëppen, Zänn, Zänndamm, Gomm: haarden a mëllen, Gommseegel an d'Zäpfchen, d'Zong: Zongespëtzt, Zongekranz, Zongeréck, d'Pharynx, d'Glottis- déi bild d'Stëmm) sou, datt e Laut entsteet.
Ënner de Participanten vum Kongress waren de Fürst vu Metternich fir Éisträich, de preisesche Fürst vun Hardenberg an den Zar Alexander I. vu Russland, déi sech zu der sougenannter Helleger Allianz zesummegedoen haten, an och de Viscount Castlereagh fir England an de Talleyrand fir Frankräich.
1753 hunn déi direkt Nokomme vun de Buerghären aus dem Mëttelalter d'Schlass dem Barong Arnold François de Tornaco fir 62.000 Gulde verkaaft, an deem senger Famill hirem Besëtz et du ronn 200 Joer bliwwen ass. Aus der Famill de Tornaco ass de Victor de Tornaco ervirgaangen, dee vun 1860-1867 Staatsminister vu Lëtzebuerg war.
Nodeem hir eeler Schwëster, d'Groussherzogin Marie-Adélaïde, den 9. Januar 1919 huet missen ofdanken, ass d'Charlotte vu Lëtzebuerg de 15. Januar 1919 Grande-Duchesse ginn an huet den 18. Januar den Eed op d'Lëtzebuerger Constitutioun geleescht.